
Latvijas Republika
Jelgavas valstspilsētas pašvaldība 

Reģ.Nr. 40900039904, Lielā iela 11, Jelgava, LV-3001, tālrunis: 63005531, 63005538, e-pasts: pasts@jelgava.lv

Ieinteresētajiem piegādātājiem
Iepirkuma komisija izskatīja no ieinteresētā piegādātāja saņemtos jautājumus par atklāta konkursa „Bauskas ielas posma (no Platones tilta līdz Miera ielas aplim) pārbūve”, identifikācijas Nr. JVP 2026/75/AK, turpmāk – konkurss, prasībām un sniedz šādas atbildes:
1. jautājums:
Projektēšanas uzdevuma 11. punktā ir noteikts, ka būvniecības ieceres dokumentācija ar atzīmi būvatļaujā par projektēšanas nosacījumu izpildi jāiesniedz BIS 3 (trīs) mēnešu laikā no iepirkuma līguma spēkā stāšanās dienas.
Ņemot vērā projektēšanas uzdevumā paredzēto darbu apjomu, tai skaitā inženiertopogrāfiskā plāna izstrādi, tehnisko un īpašo noteikumu pieprasīšanu un saņemšanu, saskaņošanu ar trešajām personām, kā arī pievadu izvietojuma saskaņošanu ar Strautnieku ielas un Miera ielas 18A piegulošo nekustamo īpašumu īpašniekiem, uzskatām, ka 3 mēnešu termiņš nav pietiekams kvalitatīvai būvniecības ieceres dokumentācijas izstrādei un saskaņošanai.
Lūdzam koriģēt projektēšanas uzdevuma 11. punktu, aizstājot termiņu:
“3 (trīs) mēnešu laikā”
ar
“6 (sešu) mēnešu laikā”.
Norādām, ka kopējais līguma izpildes termiņš teorētiski pieļauj šādu projektēšanas termiņa pagarinājumu.
Atbilde:
Piedāvājumu sagatavot ņemot vērā, ka atklātā konkursa Nolikuma pielikumā “Projektēšanas uzdevums Strautnieku ielas ūdenssaimniecības tīkliem” veikti grozījumi.
2. jautājums:
Projektēšanas uzdevuma sadaļā “Ūdensapgādes tīkli” ir norādīts, ka ūdensvada tīkla diametra izvēle posmā no Strautnieku ielas 18 līdz Miera ielai 18A jāpamato ar Miera ielas 18A nepieciešamo ūdens patēriņu sadzīves un ugunsdzēsības vajadzībām.
Savukārt sadaļā “Kanalizācijas tīkli” ir paredzēts kanalizācijas spiedvada posms no nekustamā īpašuma Miera ielā 18A robežas līdz Strautnieku ielas pašteces kanalizācijas tīkla pieslēguma vietai, norādot, ka tīkla diametrs jāizvēlas un jāsaskaņo atbilstoši Miera ielas 18A tehniskajam risinājumam.
Tā kā Pretendentam nav zināms Miera ielas 18A objekta plānotais tehniskais risinājums, patēriņi un slodzes, lūdzam Pasūtītāju norādīt šādus izejas datus:
1. Miera ielas 18A nepieciešamo ūdens patēriņu sadzīves vajadzībām, m³/dnn un l/s;
1. Miera ielas 18A novadāmo notekūdeņu daudzumu, l/s;
1. ārējai ugunsdzēsībai nepieciešamo ūdens daudzumu, l/s;
1. vai Pretendentam jāparedz kādi papildu aprēķinu nosacījumi vai slodzes rezerves Miera ielas 18A turpmākajai attīstībai.
Minētā informācija ir nepieciešama, lai pretendenti varētu korekti novērtēt projektēšanas darba apjomu, izvēlēties ūdensapgādes un kanalizācijas tīklu diametrus un sagatavot savstarpēji salīdzināmus piedāvājumus.
Atbilde:
Objektam Miera iela 18A, Jelgavā, plānotais ūdens patēriņš ir 2,99 l/s vai 3,7 m3/dnn; maksimālais notekūdeņu daudzums – 4,59 l/s. 
Iekšējā ugunsdzēsība netiek paredzēta. Ārējai ugunsdzēsībai paredzēt hidrantu pie Strautnieku ielas. Ievērtēt blakus esošā objekta (DUS) esošo ārējās ugunsdzēsības risinājumu. 
Nekādi papildus aprēķinu nosacījumi nav jāparedz.
3. jautājums:
Darba daudzumu saraksta 6_pielikums_Darbu_apjomu_saraksts_11082026.xls sadaļā norādīts:
	2.7
	Atdalīšana ar ģeosintētiskiem materiāliem (CBR ≤ 4,5 % vai Ev2 ≤ 20 Mpa
	
	3000.00


Lūdzam precizēt norādītā apjoma mērvienību.
Atbilde:
Norādītā apjoma mērvienība ir kvadrātmetri (m2).
4. jautājums:
Lūdzam apstiprināt, ka finanšu piedāvājums (finanšu piedāvājums 6_pielikums_Darbu_apjomu_saraksts_11082026) jāsagatavo saskaņā ar Ministru kabineta noteikumiem Nr.239  “Noteikumi par Latvijas būvnormatīvu LBN 501-17 "Būvizmaksu noteikšanas kārtība"” pielikumu Nr.6; Nr.7 un Nr.9 un, ka tāme (finanšu piedāvājums - 7_pielikums_Lokālā tāme) jāsagatavo saskaņā ar Ministru kabineta noteikumiem Nr.239  “Noteikumi par Latvijas būvnormatīvu LBN 501-17 "Būvizmaksu noteikšanas kārtība"” pielikumu Nr.5, Nr.6, Nr.7 un Nr.9
Atbilde:
Nolikuma 6.pielikums “Darbu apjomu saraksts” jāgatavo atbilstoši Ministru kabineta noteikumu Nr. 239 “Noteikumi par Latvijas būvnormatīvu LBN 501-17 "Būvizmaksu noteikšanas kārtība"” pielikumiem Nr.6, Nr.7 un Nr.9.
Nolikuma 7.pielikums “Lokālā tāme” jāgatavo atbilstoši Ministru kabineta noteikumu Nr. 239 “Noteikumi par Latvijas būvnormatīvu LBN 501-17 "Būvizmaksu noteikšanas kārtība"” pielikumiem Nr.5, Nr.6, Nr.7 un Nr.9.
5. jautājums:
Nolikuma 7.3. punkta 7.3.2.apakšpunktā ir noteikts, ka Pretendentiem ir jāiesniedz aizpildīts nolikuma 6.pielikums “Darba apjomu saraksts” un 7.pielikums “Lokālā tāme”.
7.pielikuma “Lokālā tāme” Lokālā tāme Nr. 3 (Nr.3_Bauskas_līdz_Miera_18A) forma pēc savas struktūras paredz iesniegt vienības cenu izmaksas, savukārt 7.pielikums paredz iesniegt tāmi saskaņā ar LBN  501-17 5., 6., un 7.pielikumu. 
Ņemot vērā, ka  Nolikuma 7.2. punkts nosaka, ka Pretendents nedrīkst mainīt, papildināt vai citādāk veikt izmaiņas nolikumam pievienotajā 6.pielikumā “Darba apjomu saraksts” un 7.pielikumā “Lokālā tāme”, lūdzam Pasūtītāju precizēt, vai 7.pielikuma “Lokālā tāme” Lokālā tāme Nr. 3 izmaksas ir jāsniedz atbilstoši LBN 501-17  5.pielikumam.
Atbilde:
Nolikuma 7. pielikuma “Lokālā tāme” “Lokāla tāme Nr.3”j āgatavo atbilstoši Ministru kabineta noteikumu Nr.239  “Noteikumi par Latvijas būvnormatīvu LBN 501-17 "Būvizmaksu noteikšanas kārtība"” pielikumam Nr.9.
6. jautājums:
Lūdzam Pasūtītāju precizēt, kur būvprojektā meklējama informācija par to, kādi konkrēti materiāli iekļaujami darba daudzumu pozīcijā ‘’Ūdensapgādes sistēmas monitoringa un pārraudzības punkta uzstādīšana’’, nepieciešamības gadījumā papildinot dokumentāciju ar nepieciešamo informāciju. 
Atbilde:
Informācija par Nolikuma 7. pielikuma “Lokālā tāme” “Lokāla tāme Nr.1” pozīciju Nr.1.34 “Ūdensapgādes sistēmas monitoringa un pārraudzības punkta uzstādīšana” ir pieejama Nolikuma 3. pielikuma “Tehniskā specifikācija” 2. pielikumā “SIA “JELGAVAS ŪDENS” PRASĪBAS ŪDENSSAIMNIECĪBAS TĪKLU IZBŪVEI”.
7. jautājums:
Nolikuma 6.pielikumā “Darba apjomu saraksts” (6_pielikums_Darbu_apjomu_saraksts_11082026) poz. nr. 5.7  Ielu apgaismes balsta līdz 8,00m (kopējais garums) papildus ar L-veida konsoli, betona pamata,  savienotājspailes, drošinātāja nostiprināšanas sliedes un drošinātāja (C6A) montāža – 28gab. un  poz. Nr. 5.28 Ielu apgaismes balsts h=8,00m (kopējais garums), ar L-veida konsoli, betona pamatu, gumijas blīvi.  – 28 gab. tiek norādīts, ka apgaismes balstu kopējais garums ir 8m, bet būvprojekta dokumentācijā lapā ELTA 6-1 Apgaismes balstu šķērsgriezumi, ir norādīts ka apgaismes balsta kopējais garums ir 10m no zemes līmeņa.
Lūdzam Pasūtītāju skaidrot un nepieciešamības gadījumā precizēt specifikācijā nepieciešamo apgaismojuma balstu parametrus.
Atbilde:
Piedāvājums jāsagatavo atbilstoši Nolikuma 6. pielikuma “Darbu apjomu saraksts” pozīcijām Nr. 5.7 “Ielu apgaismes balsta līdz 8,00m (kopējais garums) papildus ar L-veida konsoli, betona pamata,  savienotājspailes, drošinātāja nostiprināšanas sliedes un drošinātāja (C6A) montāža” un Nr. 5.28 “Ielu apgaismes balsts h=8,00m (kopējais garums), ar L-veida konsoli, betona pamatu, gumijas blīvi”.
Izmaiņas būvniecības ieceres dokumentācijas lapā ELTA 6-1 tiks veiktas autoruzraudzības kārtībā.
Informējam, ka konkursa dokumentācijā ir veikti grozījumi un pagarināts piedāvājumu iesniegšanas termiņš!
Iepirkuma komisijas priekšsēdētāja vietniece	[elektroniskais paraksts]	I.Židele
Dugnese 63005455
Ramona.Dugnese@jelgava.lv

